So‘rov: amerikaliklarning uchdan bir qismi o‘qotar qurolga ega

Amerikaliklarning 44 foizi yo o‘qotar qurolga ega, yoki quroli bor odamni taniydi. Bu haqda, Pyu markazi tomonidan o‘tkazilgan so‘rov natijalariga tayanib, “TASS” xabar bermoqda.

Tadqiqot mualliflarining aniqlashicha, respondentlarning 31 foizi shaxsan qurol-yaroqqa ega. Yana 13 foizi esa qurolga ega odam bilan birga yashashini ma’lum qildi.
Sotsiologlarning fikricha, ayni paytda mamlakatda rekord darajadagi odam qurolga ega.
Aynan yuqorida tilga olinganlar o‘qotar qurol savdosi erkin qolishining tarafdorlaridir. Bundan tashqari, 58 foiz odam qurol jinoyatchilardan o‘zini himoya qilishda yordam berishiga ishonadi. Amerikaliklarning 37 foizi esa boshqacha fikrda.
Shu bilan birga, respondentlarning 81 foizi qurolga ega shaxslarning ishonchliligini tekshirish lozim deb hisoblaydi. 72 foiz odam o‘qotar qurol ruhiy xasta insonlarga berilmasligining tarafdoridir. So‘rov ishtirokchilarining yarmi o‘ndan ortiq o‘q sig‘dira oladigan magazinlarni sotuvdan chiqarish kerak deb hisoblaydi.